hotchpotch/miracl-hf-unified huggingface dataset:
USS Stethem (DDG-63)
USS Stethem (runkonumero DDG-63) on Yhdysvaltain laivaston Arleigh Burke -luokan ohjushävittäjä.
Alus tilattiin Ingalls Shipbuildingilta Pascagoulasta Mississippistä, missä köli laskettiin 11. toukokuuta 1993. Alus laskettiin vesille 17. kesäkuuta 1994 ja otettiin palvelukseen 21. lokakuuta 1995.
Alus on palveluksessa.
USS Benfold (DDG-65)
USS Benfold (runkonumero DDG-65) on Yhdysvaltain laivaston Arleigh Burke -luokan ohjushävittäjä.
Alus tilattiin Ingalls Shipbuildingilta Pascagoulasta Mississippistä, missä köli laskettiin 27. syyskuuta 1993. Alus laskettiin vesille 9. marraskuuta 1994 ja otettiin palvelukseen 30. maaliskuuta 1996.
Alus on palveluksessa.
USS Milius (DDG-69)
USS Milius (runkonumero DDG-69) on Yhdysvaltain laivaston Arleigh Burke -luokan ohjushävittäjä.
Alus tilattiin Ingalls Shipbuildingilta Pascagoulasta Mississippistä, missä köli laskettiin 8. elokuuta 1994. Alus laskettiin vesille 1. elokuuta 1995 ja otettiin palvelukseen 23. marraskuuta 1996.
Alus on palveluksessa.
USS Ross (DDG-71)
USS Ross (runkonumero DDG-71) on Yhdysvaltain laivaston Arleigh Burke -luokan ohjushävittäjä.
Alus tilattiin Ingalls Shipbuildingilta Pascagoulasta Mississippistä, missä köli laskettiin 10. huhtikuuta 1995. Alus laskettiin vesille 22. maaliskuuta 1996 ja otettiin palvelukseen 28. kesäkuuta 1997.
Alukselle asennettiin 2016 SeaRAM-järjestelmä. Alus on palveluksessa.
George Springer
George Chelston Springer (s. 19. syyskuuta 1989 New Britain, Connecticut, Yhdysvallat) on yhdysvaltalainen baseballpelaaja. Hänen pelipaikkansa on ulkokentän keskellä.
Springer aloitti Major League -uransa huhtikuussa 2014 ja on koko ajan edustanut Houston Astrosia. Hän oli voittamassa MLB:n mestaruutta vuonna 2017 ja hänet valittiin tuolloin World Series -loppuottelusarjan arvokkaimmaksi pelaajaksi. American Leaguen tähdistöjoukkueeseen hänet valittiin vuosina 2017 ja 2018.
Ben Zobrist
Benjamin Thomas Zobrist (s. 26. toukokuuta 1981 Eureka, Illinois, Yhdysvallat) on yhdysvaltalainen baseballpelaaja. Hänen pelipaikkansa on kakkospesävahtina. Hänet tunnetaan lempinimellä "Zorilla".
Zobrist aloitti Major League -uransa elokuussa 2006. Hän on edustanut Tampa Bay Raysiä (entinen Tampa Bay Devil Rays) vuosina 2006–2014, Oakland Athleticsiä ja Kansas City Royalsia vuonna 2015 sekä Chicago Cubsia vuodesta 2016. Hän oli voittamassa MLB:n mestaruutta vuosina 2015 ja 2016, ja jälkimmäisellä kerralla hänet valittiin World Series -loppuottelusarjan arvokkaimmaksi pelaajaksi. American Leaguen tähdistöjoukkueeseen hänet valittiin vuosina 2009 ja 2013 sekä National Leaguen tähdistöjoukkueeseen vuonna 2016.
Andorra (elokuvateatteri)
Andorra on elokuvateatteri Helsingissä Eerikinkadun ja Fredrikinkadun kulmatalossa niin sanotussa Rakennusmestarien talossa. Se toimii yhtenä kokonaisuutena samoissa tiloissa kuin ravintola Corona. Kokonaisuuden oat perustajista tunnetuimmat ovat Aki ja Mika Kaurismäki.
Rakennusmestarien talo on menossa remonttiin ja kaikki toimijat joutuvat etsimään uudet tilat.
Rakennusmestarien talo
Rakennusmestarien talo on Helsingissä Eerikinkadun ja Fredrikinkadun kulmatalo. Sen omistaa Rakennusmestarien säätiö. Talo on valmistunut 1932, ja sen on suunnitellut rakennusmestari Heikki Kaartinen.
Rakennusmestarien talo on menossa remonttiin keväällä 2019 ja kaikki toimijat joutuvat etsimään uudet tilat.
Max Scherzer
Maxwell M. Scherzer (s. 27. heinäkuuta 1984 St. Louis, Missouri, Yhdysvallat) on yhdysvaltalainen baseballpelaaja. Hän pelaa syöttäjänä. Hänet tunnetaan lempinimellä "Blue Eye".
Scherzer aloitti Major League -uransa huhtikuussa 2008. Hän on edustanut Arizona Diamondbacksiä vuosina 2008–2009, Detroit Tigersia vuosina 2010–2014 sekä Washington Nationalsia vuodesta 2015. Hänet on palkittu liigan parhaana syöttäjänä Cy Young -palkinnolla American Leaguessa vuonna 2013 sekä National Leaguessa vuosina 2016 ja 2017. American Leaguen tähdistöjoukkueeseen hänet on valittu vuosina 2013–2014 sekä National Leaguen tähdistöjoukkueeseen vuosina 2015–2018.
Corey Kluber
Corey Scott Kluber (s. 10. huhtikuuta 1986 Birmingham, Alabama, Yhdysvallat) on yhdysvaltalainen baseballpelaaja. Hän pelaa syöttäjänä.
Kluber aloitti Major League -uransa syyskuussa 2011. Hän on edustanut koko ajan Cleveland Indiansia. Hänet on palkittu American Leaguen parhaana syöttäjänä Cy Young -palkinnolla kausina 2014 ja 2017. American Leaguen tähdistöjoukkueeseen hänet on valittu vuosina 2016–2018.
Painkiller Jane (televisiosarja)
Painkiller Jane on Gil Grantin luoma kanadalais-yhdysvaltalainen scifisarja, joka perustuu samannimiseen sarjakuvahahmoon. Sarjan esittäminen alkoi Kanadassa Globalin ja Yhdysvalloissa Sci Fi Channelin kanavilla 13. huhtikuuta 2007.
15. elokuuta 2007 Sci Fi Channel ilmoitti lopettavansa sarjan tuottamisen ensimmäisen kauden jälkeen.
Kristanna Loken esittää sarjan päähenkilöä Jane Vascoa (sarjakuvassa nimellä Vasko), joka työskentelee DEA:n huumepoliisina, kunnes työtehtävissä törmää salaiseen agenttiryhmään. Tämän jälkeen Jane joutuu työskentelemään kyseisen agenttiryhmän kanssa, joiden tehtävänä on ottaa kiinni erikoiskykyjä saaneita ihmisiä ("neuroja").
Uusi salainen työ ei ole helppoa, varsinkaan Janen huomattua pystyvänsä parantumaan hyvin nopeasti fyysisistä vahingoista.
Televisiosarja sai nopean alun kun vuonna 2005 juilkaistu elokuva "Painkiller Jane" sai hyvän vastaanoton.
Elokuvan juoni poikkesi alkuperäisen sarjakuvan tarinoista suuresti ja käsikirjoittaja Jimmy Palmiotti kertoi televisiosarjan olevan lähempänä sarjakuvien Jane hahmoa. Vastaava tuottaja Gil Grant kertoi sarjan seuraavan sarjakuvan hahmoa, mutta tarjoaa silti paljon uutta.
Sarjaa kuvattiin Kanadassa Insight Filmsin Brittiläisessä Kolumbiassa sijaitsevalla studiolla. Loken kertoi AfterEllenin haastattelussa, että sarjan neljä viimeistä jaksoa kuvattiin Unkarin Budapestissa.
Skotlannin yhdistynyt vapaakirkko
Skotlannin yhdistynyt vapaakirkko (, , ), on skotlantilainen kirkkokunta, joka perustettiin vuonna 1900 Skotlannin yhdistyneen presbyteerikirkon ja Skotlannin vapaakirkon enemmistön yhdistyessä. Kirkon enemmistö puolestaan yhdistyi vuonna 1929 Skotlannin kirkon kanssa. Vähemmistö päätti kuitenkin jatkaa toimimista itsenäisenä kirkkona. Sillä oli vuoden 2016 lopussa 53 seurakuntaa ja 2 466 jäsentä.
Vuonna 1900 Skotlannin vapaakirkko yhdistyi Skotlannin yhdistyneen presbyteerikirkon kanssa muodostaen Skotlannin yhdistyneen vapaakirkon ("United free church of Scotland").. Tässä uudessa kirkossa oli 1 620 jäsentä ja se kilpaili koossa Skotlannin kirkon kanssa. 27 seurakuntaa, jotka sijaitsivat pääosin Skotlannin Ylämailla ei hyväksynyt yhdistymistä. Ne julistautuivat Skotlannin vapaakirkon laillisiksi jatkajiksi vaatien sen koko omaisuutta itselleen. Englannin parlamentin ylähuone päättikin heillä olevan oikeuden siihen. Päätöstä pidettiin kuitenkin sen verran kohtuuttomana, että päädyttiin lopulta jakoon, jossa Skotlannin vapaakirkkona jatkava joukko sai lähes puolet kirkon entisestä omaisuudesta.
Vuonna 1929 kirkko yhdistyi Skotlannin kirkon kanssa. Kuitenkin vähemmistö kirkosta päätti olla hyväksymättä liitosta ja jatkaa itsenäisenä. He pitivät tärkeänä kirkon riippumattomuutta valtiosta, eri kirkkojen tasavertaisuutta suhteessa valtioon sekä sitä, että taloudellisen tuen kirkolle tuli olla jäsenten vapaaehtoisesti antamaa. Näitten ei katsottu toteutuvan Skotlannin kirkossa. Itsenäisenä pysyvä joukko kokoontui ensimmäiseen yleiskokoukseensa 6. lokakuuta 1929 Glasgowssa. Siellä he valitsivat pastori James Barrin jatkavan kirkon ensimmäiseksi moderaattoriksi. Kirkko suostui käyttämään ensimmäiset viisi vuotta nimenään "Skotlannin yhdistynyt vapaakirkko (jatkava)" ("United Free Church of Scotland (continuing)"), mistä syystä heitä kutsuttiin lempinimellä "jatkajat" ("continuers").
Seuraavina vuosina kirkko rakennutti useita uusia kirkkorakennuksia ja perusti uusia seurakuntia. Monien muiden Skotlannin kirkkokuntien tavoin kirkko kasvoi huomattavasti aina vuoteen 1956 asti, jolloin jäsenmäärä alkoi laskea.
USS Mahan (DDG-72)
USS Mahan (runkonumero DDG-72) on Yhdysvaltain laivaston Arleigh Burke -luokan ohjushävittäjä.
Alus tilattiin Bath Iron Worksilta Bathista Mainesta, missä köli laskettiin 17. elokuuta 1995. Alus laskettiin vesille 29. kesäkuuta 1996 ja otettiin palvelukseen 14. helmikuuta 1998.
Alus on palveluksessa.
USS Decatur (DDG-73)
USS Decatur (runkonumero DDG-73) on Yhdysvaltain laivaston Arleigh Burke -luokan ohjushävittäjä.
Alus tilattiin Bath Iron Worksilta Bathista Mainesta, missä köli laskettiin 11. tammikuuta 1996. Alus laskettiin vesille 10. marraskuuta 1996 ja otettiin palvelukseen 29. elokuuta 1998.
Alus on palveluksessa.
USS Donald Cook (DDG-75)
USS Donald Cook (runkonumero DDG-75) on Yhdysvaltain laivaston Arleigh Burke -luokan ohjushävittäjä.
Alus tilattiin Bath Iron Worksilta Bathista Mainesta, missä köli laskettiin 9. heinäkuuta 1996. Alus laskettiin vesille 3. toukokuuta 1997 ja otettiin palvelukseen 4. joulukuuta 1998.
Alus on palveluksessa.
USS Higgins (DDG-76)
USS Higgins (runkonumero DDG-76) on Yhdysvaltain laivaston Arleigh Burke -luokan ohjushävittäjä.
Alus tilattiin Bath Iron Worksilta Bathista Mainesta, missä köli laskettiin 14. marraskuuta 1996. Alus laskettiin vesille 4. lokakuuta 1997 ja otettiin palvelukseen 24. huhtikuuta 1999.
Alus on palveluksessa.
USS O'Kane (DDG-77)
USS O'Kane (runkonumero DDG-77) on Yhdysvaltain laivaston Arleigh Burke -luokan ohjushävittäjä.
Alus tilattiin Bath Iron Worksilta Bathista Mainesta, missä köli laskettiin 8. toukokuuta 1997. Alus laskettiin vesille 28. maaliskuuta 1998 ja otettiin palvelukseen 23. lokakuuta 1999.
Alus on palveluksessa.
Ingalls Shipbuilding
Ingalls Shipbuilding on vuonna 1938 perustettu yhdysvaltalainen Pascagoulassa Mississippin osavaltiossa toimiva telakka, joka on osa Huntington Ingalls INdustries -konsernia. Telakka on johtava Yhdysvaltain laivaston alusten tuottaja ja telakalla on 12 500 työntekijää, millä määrällä se on Mississippin osavaltion suurin yksityinen työnantaja.
Alabaman Birminghamistä kotoisin oleva Robert Ingersol Ingalls Sr. (1882–1951) perusti 1938 Ingalls Shipbuilding Corporationin Mississippin osavaltioon Pascagoulan itärannalle Meksikonlahden ja joen yhtymäkohtaan. Telakka valmisti aluksi kauppa-aluksia. Laivaston tarjouskilpailuihin telakka osallistui 1950-luvulta alkaen voittaen ensimmäisen sopimuksen 1957 kahdentoista ydinsukellusveneen valmistamisesta.
Litton Industries osti 1961 yhtiön ja laajensi 1968 telakka-aluetta joen toiselle rannalle. Vuonna 1977 telakka saavutti työntekijöidensä määrän maksimin, kun siellä oli töissä 27 280 työntekijää. Huhtikuussa 2001 Northrop Grumman Corporation osti Littonin.
Telakka vaurioitui 29. elokuuta 2005 hurrikaani Katrinan osuessa Yhdysvaltain rannikolle. Useiden rakennusten, ajoneuvojen ja nostureiden vaurioituminen hidasti telakan toimituksia, mutta toiminta on sen jälkeen palautunut ennalleen.
Northrop Grumman muodosti 31. maaliskuuta 2011 telakkatoiminnoistaan uuden yhtiön Huntington Ingalls Industries'n.
Ecash
ECash-mikromaksamisjärjestelmä oli verkkoraha eli elektroninen käteinen raha. Se otettiin käyttöön Suomessa maaliskuussa 1996. Pankkien painostuksesta palvelu ajettiin alas.
Muutostekijä
Muutostekijä oli Väinö Tannerin säätiön jakama kannustuspalkinto, jota jaettiin 1992 ja 1996.
Eläke-Sampo
Eläke-Sampo oli suomalainen työeläkevakuutusyhtiö. Eläke-Sampo ja noin kaksi kolmasosaa Eläke-Varmasta yhdistyivät vuonna 1998 Varmaksi.
Himera (täsmennyssivu)
Himera voi viitata seuraaviin:
Himeran taistelu
Himeran taistelu voi viitata seuraaviin taisteluihin Himeran kaupungin tai Sisilian jommankumman Himera-nimisen joen luona:
Ina von Pfaler
Ina von Pfaler (17. toukokuuta 1882 Viipuri – 3. elokuuta1943 Helsinki) oli suomalainen sopraanolaulaja ja musiikinopettaja.
Ina von Pfalerin vanhemmat olivat pankinjohtaja August von Pfaler ja Olga Alfthan. Hän opiskeli musiikkia Berliinissä 1904–1908, Pariisissa 1911 ja Tukholmassa 1919. Helsingin musiikkiopistossa von Phaler opetti vuodesta 1915, konsertteja hän antoi kotimaassa ja ulkomailla. Von Pfaler tunnettiin radioesiintymisistään Pohjoismaissa ja hän lauloi myös oopperassa. Viimeisinä vuosinaan hän opetti laulua Helsingin ruotsalaisissa kansakouluissa. Von Pfaler osallistui aktiivisesti Suomen Musiikinopettajain Liiton toimintaan, toimien muun muassa liiton johtokunnan jäsenenä ja laulunopettajien jaoston puheenjohtajana.
Kallipolis (Sisilia)
Kallipolis (, ) oli antiikin aikainen kaupunki ja kaupunkivaltio ("polis") Sikeliassa eli Sisilian saarella nykyisen Italian alueella. Sen sijaintipaikkaa ei tunneta.
Kallipoliin tiedetään sijainneen Sisilian itärannikolla tai sen lähettyvillä suhteellisen lähellä sen emäkaupunkia Naksosta. Tarkempaa sijaintia ei kuitenkaan tiedetä. Aiemmin kaupungin on ajateltu sijainneen rannikolla Naksoksen pohjoispuolella, sen ja Zanklen eli myöhemmän Messenen välillä. Uudempien löytöjen perusteella sen sijainniksi on ehdotettu kuitenkin nykyistä San Marcoa noin kolme kilometriä Naksoksen paikasta ja nykyisestä Giardini-Naxoksen kaupungista etelään.
Kallipolis oli Naksoksen perustama siirtokunta ja näin alkuperältään kreikkalaiskaupunki ja yksi Sisilian khalkislaisista kaupungeista. Kaupungin perustamisvuotta ei tunneta, mutta oletetaan, että se oli perustettu suunnilleen samaan aikaan kuin Katane, Leontinoi ja Zankle, toisin sanoen 700-luvun eaa. viimeisillä vuosikymmenillä. Kaupungin kansalaisesta käytettiin etnonyymiä "Kallipolitēs" ().
Kallipoliin historiasta tiedetään vain vähän. Herodotos mainitsee Gelan tyrannin Hippokrateen piirittäneen kaupunkia noin vuonna 495 eaa. ja saaneen kaupungin alaisuuteensa. On todennäköistä, että Hippokrates tuhosi Kallipoliin ja siirrätti sen asukkaat muualle Sisilian tyranneille tyypilliseen tapaan, tai että tämä tapahtui viimeistään Hippokrateen seuraajan Gelonin aikana. Tämän voi päätellä myös siitä, ettei Thukydides mainitse kaupunkia Ateenan Sisilian sotaretken yhteydessä 400-luvun eaa. loppupuolella. Myöskään Diodoros Sisilialainen ei mainitse Kallipolista Sisilian historiaa käsitellessään.
Strabon mainitsee Kallipoliin niiden Sisilian kaupunkien joukossa, jotka olivat hänen aikanaan autiona. Stefanos Byzantionlainen puhuu kaupungista ikään kuin se olisi ollut olemassa vielä toisen puunilaissodan aikaan 218–202 eaa., mutta tämä on todennäköinen virhe.
Koska kaupungin sijaintia ei tiedetä, se tunnetaan vain antiikin lähteissä olevien vähäisten vittausten kautta. Koska kaupunki oli piiritettynä 400-luvulla eaa., sen on täytynyt olla tuohon aikaan ympäröity muurein.
Luettelo Suomen vanhimmista toiminnassa olevista yhdistyksistä
Tämä on luettelo Suomen vanhimmista toiminnassa olevista yhdistyksistä.
Lundin raportti
Lundin raportti on niin sanotun Lundin komission laatima selvitys, jonka mukaan Norjan tiedustelupalvelu oli 50 vuotta salakuunnellut ja vakoillut työväenpuolueen toimeksiannosta kymmeniätuhansia vasemmistolaisia norjalaisia. Norjan suurkäräjät julkaisi raportin toukokuussa 1996.
Majakkalaiva Vinga
Majakkalaiva Vinga on ruotsalainen entinen majakkalaiva, joka rakennettiin Helsingborgin telakalla vuonna 1926 ja otettiin käyttöön 1929. Aluksen asemapaikka oli Göteborgin ulkopuolella. Se poistettiin käytöstä vuonna 1965, kun Trubaduren majakka korvasi sen.
Vuonna 2018 alus on Hylkysaaren laiturissa kunnostettavana; sen omistaja on suomalainen.
Anneli Juustinen
Anneli Juustinen (o.s. "Huovinen"; s. 10. tammikuuta 1947 Kestilä) on suomalainen näyttelijä.
Kiinnitykset: Vaasan Kaupungintetteri 1969–1975, Oulun Kaupunginteatteri 1975–2015
Tehtäviä: Sezuanin hyvä ihminen (Shen Te-Shui Ta) 1973, Pygmalion (Liza) 1977, Annie mestariampuja (Annie) 1979, Viimeiset lapset (Lubov) 1981, Can Can (Pistash) 1995, Vuoriston kaunotar (Maggie) 1998, Kuunteleva taivas (Rosie) 2003, Suomen hevonen (Äite) 2007, Yksiöön en Äitee ota (Äite) 2013
Opinnot: Tampereen Yliopiston ammattinäyttelijäkurssi 1967-69
Täydennyskoulutukset: TEAK 1980, NÄTY 1981
Ansiomerkit: Kultainen ansiomerkki 45v.; Suomen Teatterijärjestöjen Keskusliitto, Kultainen Kaulin (2009), Merikoskikerho 2009
Mason (kirjasintyyppi)
Mason on Jonathan Barnbrookin vuonna 1992 suunnittelema kirjasintyyppi tai fontti. Se on oikeastaan kokonainen kirjainperhe, johon kuuluu Mason Serif ja Mason Sans, ja kummastakin on kolme leikkausta: Regular, Alternate ja Super. Kaikista on myös normaali ja lihava versio.
Kirjasintyypin nimeämisellä on ristiriitainen tausta. Alun perin sen nimi oli Manson, sarjamurhaaja Charles Mansonin mukaan. Nimen piti ilmaista tunteiden ääripäitä — rakkautta ja vihaa, rumuutta ja kauneutta. Nimi kuitenkin muutettiin Masoniksi, sillä kirjasintyypin levittäjä Emigre joutui ankaran painostuksen kohteeksi, ja sitä syytettiin murhaajan ihannoinnista. Emigre ehdotti nimeksi Masonia, sillä kirjainmuodot tuovat mieleen myös kivenhakkaajien työn, vapaamuurareiden symboliikan ja pakanallisen ikonografian.
Mason on saanut vaikutteita Euroopan arkkitehtuurin rikkaasta historiasta. Siihen ovat vaikuttaneet niin Versailles, kreikkalaisten temppelien portiikit kuin renessanssiajan raamatut ja goottilaisten kirkkojen ikkunat. Masonissa on myös viitteitä populaarikulttuuriin, politiikkaan ja typografian historiaan.
Vuonna 2011 Mason Sans oli yksi 23 digitaalisesta kirjasintyypistä, jotka valittiin New Yorkin Museum of Modern Artin pysyvään arkkitehtuurin ja designin kokoelmaan. Masonista on tullut laajalti käytetty kirjasintyyppi, jonka käyttäjiin lukeutuvat niin BBC kuin Walt Disney Company.
Institute of Internal Auditors
Institute of Internal Auditors (lyhenne IIA) on sisäisten tarkastejien kansainvälinen yhteistyöjärjestö, joka perustetiin 1941 New Yorkissa. Järjestöllä on yli 190 000 jäsentä ja se toimii yli 170 maassa. IIA:n kansainvälinen pääkonttori sijaitsee Lake Maryssä, Floridan osavaltiossa Yhdysvalloissa.
IIA vastaa sisäisten tarkastajien ammatillisista periaatteista, jotka koostuvat muun muassa eettisistä säännöistä ja käyttäytymisohjeista, kansainvälisistä ammattistandardeista ja käytännön työohjeista.
Mako (prinsessa Akishino)
Mako, prinsessa Akishino (, s. 23. lokakuuta 1991) on Japanin prinssi Fumihiton ja prinsessa Kikon ensimmäinen ja vanhin lapsi, sekä keisari Akihiton ja keisarinna Michikon vanhin lapsenlapsi.
Toukokuussa 2017 julkistettiin, että prinsessa Mako aikoo naida aatelittoman Kei Komuron. Avioliiton myötä prinsessa Makosta tulisi kuningasperheen yhdeksäs naispuolinen jäsen, joka luopuu kuninkaallisesta asemastaan naidakseen aatelittoman.
Pokémon-elokuva: Hoopa ja legendojen kamppailu
Pokémon-elokuva: Hoopa ja legendojen kamppailu () on kahdeksastoista kokopitkä Pokémon-elokuva vuodelta 2015. Elokuvan pääpokemon on myyttinen Pokémon Hoopa, mutta elokuvassa nähdään monta muutakin legendaarista Pokémonia eri sukupolvista.
Elokuvan suomenkielinen versio julkaistiin kesällä/syksyllä 2016 Pokémon TV -nettisivustolla.
Elokuvan lopputekstien aikana soivan laulun "Tunnet minut parhaiten" esittää Juulia Vuojala.
Kariston koulu
Kariston koulu on Lahden Järvenpään kaupunginosassa, Kariston asuinalueella, lähellä Kymijärveä toimiva 1.-6. luokkien alakoulu. Koulua käy 400 oppilasta ja opetushenkilökuntaan kuuluu 26 aikuista. 
Koulun ensimmäinen osa valmistui 2010 ja toinen osa 2013. Samasta rakennuksesta voi löytää myös esikoulun ja Kariston päiväkodin. Kouluun piti valmistua uusi lisärakennus vuonna 2018, mutta sekä keväällä että syksyllä 2018 uutisoitiin tämän vaiheen viivästymisestä.
Aquarela do Brasil
Aquarela do Brasil ([akwaˈɾɛlɐ du bɾaˈziw], ”Akvarelli Brasiliasta”), paremmin tunnettu nimellä Brazil, on yksi brasilialaisen musiikin tunnetuimmista sambakappaleista, jonka on säveltänyt Ary Barroso vuonna 1939.
Jo monia hittejä Carmen Mirandalle kirjoittanut Barroso voitti iloisella sävelmällään ensimmäisen palkinnon eräässä sävellyskilpailussa. "Brazil" aloitti Brasiliassa uuden riemukkaiden ja kotimaata ylistävien sambasävelmien aallon, jonka sanottiin hyödyttäneen silloista yksinvaltaista presidenttiä Getúlio Vargasia. Vargas valitsi tietoisesti politiikkansa välineiksi kolme Brasilian suosituinta ilmiötä: samban, jalkapallon ja karnevaalit. Sävelmä on vuodesta toiseen yksi Rion sambakarnevaalin eniten soitettuja.
Walt Disney kuuli kappaleen erään brasilialaishotellin ravintolassa ja otti sen pari vuotta myöhemmin mukaan lyhyeen piirroselokuvaan "Oppitunti" (Saludos Amigos, 1942), mistä alkoi sävelmän suosio aluksi Yhdysvalloissa ja vähitellen ympäri maailmaa sekä laulettuna että erilaisina instrumentaalisovituksina.
Kappaleesta on satoja levytyksiä, tunnetuimpina esittäjinä Carmen Miranda, Xavier Cugat orkestereineen 1943, Frank Sinatra 1956 sekä myöhemmin muun muassa Bing Crosby, Ray Conniff, Django Reinhardt ja Paul Anka. Suomessa siitä tehtiin vuonna 1956 sekä Matti Viljasen yhtyeen instrumentaaliversio että Sacy Sandin laulettu versio Kari Tuomisaaren sanoin.
Sävelmää on käytetty yli 20 elokuvassa, muun muassa Rioon sijoittuvassa Alfred Hitchcockin jännityselokuvassa "Kohtalon avain" (1946) ja Terry Gilliamin dystopiassa "Brazil – tämän hetken tuolla puolen" (1985), joka sai nimensäkin kappaleesta.
Rochefort-Samson
Rochefort-Samson on kunta itäisessä Ranskassa Drômen departementissa Auvergne-Rhône-Alpesin alueella. Se sijaitsee noin 24 kilometriä Valencen kaupungista itään.
Kunnassa järjestetään vuosittain Saint-Blaise-festivaali, jossa syödään paikallista foudjou-juustoa sekä juodaan valkoviiniä.
Ary Barroso
Ary de Resende Barroso (7. marraskuuta 1903 Ubá, Minas Gerais – 9. helmikuuta 1964 Rio de Janeiro) oli brasilialainen sambasäveltäjä, pianisti, jalkapallokommentaattori ja radiopersoona, koulutukseltaan lakimies. Hänet tunnetaan kansainvälisesti erityisesti valtavan suosion saaneesta sambasävelmästä ”Brazil”, jonka hän kirjoitti vuonna 1939. Hän teki myös monia lauluja Carmen Mirandalle.
Luettelo Suomen nimisuojatuista elintarvikkeista
Suomalaisista elintarvikkeista seuraavat tuotteet on rekisteröity Euroopan unionin nimisuojajärjestelmään:
Nimisuojatyypit ovat:
Springer
Springer voi tarkoittaa seuraavia:
Henrik Piipponen
Henrik Piipponen (30. tammikuuta 1843 Kiihtelysvaara – 31. heinäkuuta 1922 Uusikirkko) oli pappi, opettaja ja valtiopäivämies.
Henrik Piipposen vanhemmat olivat maanviljelijä Matti Piipponen ja Brita Vatanen ja puoliso vuodesta 1869 Nina Olivia Relander. Piipponen tuli ylioppilaaksi Kuopion lyseosta, valmistui pedagogian kandidaatiksi 1868 ja suoritti teologian erotutkinnon 1878 ja pastoraalitutkinnon 1881. Papiksi hänet vihittiin 1879. Piipponen toimi Joensuun yläalkeiskoulun opettajana 1869–1877, Kontiolahden kirkkoherra hän oli 1892–1913 ja Uudenkirkon vuodesta 1913. Lääninrovasti Piipponen sai rovastin arvonimen vuonna 1896. Hän toimi Joensuun kaupunginvaltuuston puheenjohtajana kaksitoista vuotta ja oli pappissäädyn jäsen valtiopäivillä 1891, 1897 ja 1899. Piipponen oli vuonna 1874 perustamassa "Karjalatar"-lehteä, joka oli "Karjalaisen" ensimmäinen nimi.
Wallia
Wallia oli visigoottien kuningas vuosina 415–418. Hän seurasi kuninkaana Ataulfia, joka oli murhattu vuonna 415. Wallian valtakauden aikana roomalaiset hyväksyivät visigootit liittolaisikseen (foederati) ja kannustivat heitä sotimaan Iberian niemimaan muita barbaariheimoja vastaan. Visigootit hyökkäsivätkin alaaneja ja vandaaleja vastaan, joista osa pakeni Galiciaan sveebien luokse. Vuonna 418 keisari Honorius antoi visigooteille luvan asettua Galliaan Akvitania Secundan ja Narbonensiksen provinsseihin. Wallia puolestaan salli Galla Placidian palata takaisin kotiinsa. Wallia kuoli pian visigoottien asetuttua Akvitaniaan. Hänen seuraajansa valtaistuimella oli Teoderik I.
Vanadiinikarbidi
Vanadiinikarbidi (VC) on vanadiinin ja hiilen muodostama epäorgaaninen yhdiste. Yhdistettä käytetään muun muassa leikkuutyökalujen terissä.
Huoneenlämpötilassa vanadiinikarbidi on mustaa kiteistä ainetta. Sen alkeiskoppi on kuutiollinen. Yhdiste ei liukene veteen, mutta liukenee typpihapon ja vetyfluoridin seokseen sekä kuumiin hapettaviin happoihin. Vanadiinikarbidi on hyvin kovaa, mutta haurasta. Monien muiden siirtymämetallikarbidien tavoin se on sähkönjohde. Vanadiinikarbidi on inerttiä, mutta alkaa hapettua kuumennettaessa yli 800 °C:n lämpötilassa hapen läsnä ollessa.
Tyypillisin tapa valmistaa vanadiinikarbidia teollisesti on kuumentaa divanadiinipentoksidia hiilen kanssa 1 100–1 200 °C:n lämpötilaan. Yhdistettä voidaan myös valmistaa suoraan alkuaineistaan kuumentamalla alhaisessa paineessa.
Vanadiinikarbidia käytetään tyypillisesti seoksena muiden karbidien kanssa valmistettaessa leikkaavien työkalujen teriä. Sitä voidaan lisätä myös teräkseen parantamaan teräksen ominaisuuksia.
Rick Porcello
Frederick Alfred Porcello (s. 27. joulukuuta 1988 Morristown, New Jersey, Yhdysvallat) on yhdysvaltalainen baseballpelaaja. Hän pelaa syöttäjänä. Hänet tunnetaan lempinimellä "Veintidos".
Porcello aloitti Major League -uransa huhtikuussa 2009. Hän on edustanut Detroit Tigersia vuosina 2009–2014 sekä Boston Red Soxia vuodesta 2015. Hänet on palkittu liigan parhaana syöttäjänä Cy Young -palkinnolla American Leaguessa vuonna 2016. Hän kuului World Seriesin voittaneeseen joukkueeseen kaudella 2018.
Dallas Keuchel
Dallas Keuchel (s. 1. tammikuuta 1988 Tulsa, Oklahoma, Yhdysvallat) on yhdysvaltalainen baseballpelaaja. Hän pelaa syöttäjänä.
Keuchel aloitti Major League -uransa kesäkuussa 2012. Hän on edustanut koko ajan Houston Astrosia, jonka riveissä hän voitti World Seriesin vuonna 2017. Hänet on palkittu liigan parhaana syöttäjänä Cy Young -palkinnolla American Leaguessa vuonna 2015.
Pyhävaara
Pyhävaara on Janne Simonpoika Utriaisen novellikokoelma, joka sisältää 17 eräaiheista kertomusta.
Utriainen sairastui ALS-taudin lievempään muotoon ("flail arm syndrome"), eikä käsin tehtävä työ ei enää sujunut. Jo ennen sairauden toteamista hän ryhtyi toteuttamaan kirjoittajanunelmiaan saadakseen lisäansiota. Syrjäkylässä Sevettijärvellä vaatimattomissa oloissa saamelaisen vaimonsa ja lastensa kanssa asuva Utriainen on alkujaan tamperelainen, mutta muuttanut pohjoiseen 1990-luvulla ja omaksunut pohjoisen elämäntavan, hankkinut ammattikalastajan tittelin, mutta on töissään kiertänyt Keski-Euroopassa asti.
Tätä pohjoista elämäntapaa Utriainen esikoisteoksensa "Pyhävaara" novelleissa kuvaa.
Andreas Nygaard
Andreas Nygaard (s. 22. marraskuuta 1990) on norjalainen maastohiihtäjä.
Nygaard kilpaili Skandinavia Cupissa aktiivisesti kolmen kauden ajan vuosina 2011–2014. Hänen paras sijoituksensa oli kuudes perinteisen hiihtotavan sprintissä Meråkerissa 8. helmikuuta 2014. 5. maaliskuuta 2014 Nygaard kilpaili ensimmäisen maailmancupin kilpailunsa Drammenissa, jossa hän oli perinteisen hiihtotavan sprintissä 66:s.
2. maaliskuuta 2014 Nygaard hiihti kuudenneksi Vaasahiihdossa. Kaudeksi 2014–2015 Nygaard siirtyi normaalimatkoilta kilpailemaan aktiivisesti pitkien matkojen Ski Classics -sarjassa. Ensimmäisen palkintopallisijoituksensa Ski Classics -sarjassa Nygaard hiihti 4. tammikuuta 2017, kun hän voitti Kiinan Vaasahiihdon. Hän voitti myös Kaiser Maximilian Laufin 14. tammikuuta 2017. Alkuvuodesta 2017 Nygaard ylsi palkintopallille myös Vaasahiihdossa ja Ylläs–Levi-hiihdossa, joissa hän oli toinen. Kauden 2016–2017 kokonaispisteissä hän oli kolmas, ja sprintticupin hän voitti.
David Price
David Taylor Price (s. 26. elokuuta 1985 Murfreesboro, Tennessee, Yhdysvallat) on yhdysvaltalainen baseballpelaaja. Hän pelaa syöttäjänä.
Price aloitti Major League -uransa syyskuussa 2008. Hän on edustanut Tampa Bay Raysia vuosina 2008–2014, Detroit Tigersia vuosina 2014–2015, Toronto Blue Jaysiä vuonna 2015 sekä Boston Red Soxia vuodesta 2016. Hänet on palkittu liigan parhaana syöttäjänä Cy Young -palkinnolla American Leaguessa vuonna 2012 sekä valittu American Leaguen tähdistöjoukkueeseen vuosina 2010–2012 ja 2014–2015. Hän kuului World Seriesin voittaneeseen joukkueeseen kaudella 2018.
Huoma - Henkirikoksen uhrien läheiset ry
Huoma on suomalainen surujärjestö, joka tarjoaa vertaistukea henkirikoksen uhrin läheisille ja pyrkii parantamaan uhrien läheisten asemaa vaikuttamalla lainsäädäntöön ja tukipalveluiden saatavuuteen. Suurin osa Huoman toiminnasta pohjautuu koulutettujen vapaaehtoisten tekemään tukityöhön. Huoman toimintamuotoja ovat paikalliset vertaistukiryhmät, valtakunnalliset vertaistukiviikonloput sekä tukihenkilötoiminta. Huoma julkaisee kaksi kertaa vuodessa Huoma-lehteä, jonka painos on noin 250 kappaletta. Yhdistyksen rahoitus tulee pääasiassa Sosiaali- ja terveysjärjestöjen avustuskeskukselta.
Huoma järjestää vuosittain Ruusu henkirikoksen uhrille -tapahtumia 2. lokakuuta, jolloin vietetään YK:n kansainvälistä väkivallattomuuden päivää. Huoma on myös yksi vuosittaisen Surukonferenssin järjestäjistä.
Huoma on perustettu vuonna 2000. Aluksi yhdistys toimi nimellä HRUL ry, joka oli lyhenne sanoista henkirikoksen uhrien läheiset. Vuonna 2006 järjestettiin nimikilpailu, jonka perusteella yhdistyksen nimi muutettiin nykyiseen muotoonsa. Vuonna 2007 otettiin käyttöön Huoman logo, jonka on suunnitellut Nanna Madetoja. Logo kuvaa piiriä, jossa neljä eri ikäistä ihmistä tukee ja lohduttaa toisiaan. Huoman motto on "Meillä halataan". Yhdistyksen toimipaikka on Oulussa, mutta vapaaehtoisten ja yhteistyökumppaneiden avulla järjestettyjä vertaistukiryhmiä toimii kahdeksalla paikkakunnalla (vuonna 2018) eri puolilla Suomea. Huoma tekee yhteistyötä mm. kriisikeskusten, Rikosuhripäivystyksen, seurakuntien ja muiden surujärjestöjen kanssa.
Huoman verkkosivut
Virvoitusjuoma-annostelija-automaatti
Virvoitusjuoma-annostelija-automaatti on laite, joka annostelee hiilihappopitoiset virvoitusjuomat. Niitä löytyy ravintoloista ja muista paikoista, kuten tavarataloista. Laite yhdistää maustettua siirappia tai tiivistettyä siirappia ja hiilidioksidia jäähdytettyyn ja puhdistettuun veteen, joista syntyy virvoitusjuomia, joko manuaalisesti tai myyntiautomaatissa, joka on pääosin automatisoitu virvoitusjuoma-annostelija-automaatti, joka toimii sooda-asetta käyttäen. Nykyään siirappi usein pumpataan erityiseen säiliöön, jota kutsutaan bag-in-box (BIB).
Virvoitusjuoma-annostelija-automaattia on myös kutsuttu ""sekoituksen jälkeen"-"laitteeksi joillakin markkinoilla. Mikä tahansa brändi tai virvoitusjuoma, joka on saatavilla "sekoituksen jälkeen"-siirappina voidaan annostella virvoitusjuoma-annostelija-automaatista.
Siilinjärven EsaB
EsaB on siilinjärveläinen koripallojoukkue, joka pelasi liiton sarjoissa vuosina 1980–1998 ja jälleen vuodesta 2014 eteenpäin. Seurassa toimivat syksyllä 2018 B-poikien, C-tyttöjen ja minipoikien joukkueet sekä Pikkusudet-koriskoulu.
Sekä EsaBin miesten että naisten edustusjoukkueet pelasivat 1990-luvulla koripallon kolmanneksi korkeimmalla sarjatasolla II-divisioonassa ja karsivat noususta I-divisioonaan. Seuran juniorit ovat saavuttaneet useita aluemestaruuksia. Menestynein EsaB-kasvatti lienee maajoukkuepelaaja ja Suomen mestari Siiri Nuutinen.
Galinin sotilashautausmaa
Galinin sotilashautausmaa on hautausmaa Latviassa. Riian eteläpuolella sijaitsevalle Galinin (saks. Galling) pienelle sotilashautausmaalle on haudattu 18 saksalaista, 9 venäläistä ja 3 suomalaista sotilasta, jotka kaatuivat Misa-joen (saks. Misse) rintamaosuudella I maailmansodassa. Suomalainen jääkäripataljoona 27 osallistui alueella itärintaman taisteluihin. Suomalaisista hautausmaalle on haudattu jääkärit Alfred Hyytinen (kaatunut 13.6.1916), Max Kronqvist (kaatunut 25.6.1916) ja Ilmari Pahkajärvi (kaatunut 15.8.1916).
Hautausmaalla on ilmeisesti jo sodan aikana pystytetty saksalainen muistomerkki nimilaattoineen sekä 1925 pystytetty suomalaisten muistomerkki. Saksalaisissa neljässä nimilaatassa on mainittu nimet A. Hyytinen, M. Kroncuist ja I. Pokkajaiwi.
Hautausmaa sijaitsee Galinin kylässä (esiintyy myös nimellä Bitite-2), koordinaatit 56°44'34.0"N 24°00'04.0"E.
Kylän pääraitilla on oikealla karttataulu, jonka kohdalla vasemmalla on sadan metrin mittainen Cerinu iela -katu. Sen päässä on rautaportti, josta pääsee ojan yli metsikköön missä hautausmaa on. Saksalainen muistomerkki on lähempänä kylää, suomalaisten muutama kymmenen metriä sitä edempänä.
Hautausmaa on merkitty karttaan aivan Galinin pohjoispuolelle.
A8:lta runsaan kilometrin päässä vasemmalle lähtee hyväkuntoinen soratie, joka noudattaa vanhaa tielinjaa. Tie oli aikanaan ensimmäisen kilometrin jälkeen saksalaisten etumaastossa, asemat olivat peltoaukean eteläpuolella metsän reunassa. Venäläisten asemat olivat Misa-joen pohjoispuolella.
Chabeuil
Chabeuil on kunta itäisessä Ranskassa Drômen departementissa Auvergne-Rhône-Alpesin alueella. Se sijaitsee noin 12 kilometriä Valencen kaupungista kaakkoon.
Chabeuil on Valencen esikaupunki ja siellä on Valence-Chabeuilin lentokenttä ("Aéroport de Valence-Chabeuil").
Pekka Puhakka
Juho Pekka Puhakka (21. helmikuuta 1874 Eno – 29. elokuuta 1949 Helsinki) oli opettaja, päätoimittaja ja järjestövaikuttaja.
Pekka Puhakan vanhemmat olivat suntio Juho Puhakka ja Stiina Lindh ja puoliso vuodesta 1904 opettaja Tyyne Maria Hakulinen (k. 1942). Puhakka valmistui kansakoulunopettajaksi Sortavalan seminaarista 1897 ja toimi opettajana Joensuussa 1897–1898, Pohjois-Karjalan kansanopistossa 1898–1899, Tohmajärven Kaurilassa 1899–1903 ja Värtsilässä 1905–1913. Helsingissä hän työskenteli opettajana 1913–1936. Puhakka oli "Pohjois-Karjalan" päätoimittaja 1903–1905, "Nuoren Karjalan" 1908–1910 ja "Rajaseudun" vuodesta 1924. Hän oli myös Pohjois-Karjalan keskusnuorisoseuran sihteeri ja esimies 1898–1913, Suomen opettajayhdistyksen sihteeri 1915–1921, Suomalaisuuden liiton sihteeri 1922–1924 ja Suomen rajaseutuyhdistyksen sihteeri vuodesta 1924.
Käpylän peruskoulu
Käpylän peruskoulu on Helsingin Käpylässä sijaitseva noin 900 oppilaan peruskoulu, joka antaa opetusta luokille 1–10. Kouluun kuuluu kolme rakennusta samassa korttelissa: Väinölä (Väinölänkatu 7), Untamo (Untamontie 2) ja Hykkylä (Mäkelänkatu 93). Koulun erikoisuutena ovat varhennettu espanjan opetus ensimmäiseltä luokalta alkaen sekä luonto- ja tiedepainotteinen opetus yläkoulussa.
Käpylän kansakoulu aloitti toimintansa vuonna 1921. Koulu toimi aluksi muun muassa Seuratalossa (Vuoritalossa), mutta sai oman rakennuksensa Väinölänkadun varteen 1929. Untamontien lisärakennus valmistui 1950.
Vuonna 1938 Käpylään perustettiin yksityinen oppikoulu nimeltä Käpylän yhteiskoulu. Se toimi aluksi vuokratiloissa, mutta koulun oma rakennus valmistui Onnentielle 1942, ja koulu muutti siihen 1943.
Viipurilainen poikakoulu nimeltä Viipurin kaksoislyseo (alun perin vuonna 1874 perustettu Viipurin reaalikoulu) joutui muuttamaan Helsinkiin ensin talvisodan jälkeen vuosiksi 1940–1942 ja uudestaan jatkosodan aikana 1944. Helsingissä koulu otti myös tyttöoppilaita ja toimi aluksi nimellä Viipurin kaksoisyhteislyseo, kunnes se nimettiin Helsingin kaksoisyhteislyseoksi vuonna 1945. Koulu toimi 1940–1942 Helsingin suomalaisen lyseon tiloissa Kalevankadulla ja vuodesta 1944 Torkkelinkadulla samassa rakennuksessa Helsingin toisen suomalaisen lyseon kanssa. Vuonna 1955 koulu pääsi muuttamaan omaan rakennukseensa Mäkelänkadulle. Rakennuksen kutsumanimi ”Hykkylä” juontaa juurensa koulun HKYL-lyhenteeseen.
Vuoden 1977 peruskoulu-uudistuksessa Helsingin kaksoisyhteislyseosta muodostettiin Hykkylän yläaste ja Hykkylän lukio, ja Käpylän yhteiskoulu jaettiin Käpylän yläasteeksi ja Käpylän lukioksi. Käpylän kansakoulun työtä jatkoi Käpylän ala-aste.
Käpylän yläaste ja lukio yhdistettiin Hykkylän yläasteeseen ja lukioon 1987, ja Onnentien toimipiste annettiin Laboratoriokoulun käyttöön. Koulujen nimet muutettiin 1989 Käpylän yläasteen kouluksi ja Käpylän lukioksi. Käpylän lukio yhdistyi 1999 Meilahden lukion kanssa Helsingin luonnontiedelukioksi ja muutti toiselle puolelle Mäkelänkatua, jolloin koko Hykkylän rakennus jäi yläasteen käyttöön.
Vuonna 2006 Käpylän ala-asteen ja yläasteen koulut yhdistyivät Käpylän peruskouluksi.
Kumpulassa toimi vuosina 1995–2013 Käpylän ala-asteeseen ja peruskouluun kuulunut Kumpulan sivukoulu, jossa opetettiin luokkia 1–2.
Katakombi (levy-yhtiö)
Katakombi Oy on rap-artisti Eevil Stöön perustama levy-yhtiö. Katakombin artisteihin kuuluu mm. Eevil Stöö, DJ Kriddlokk ja uusinpana sainauksena Henrik! (Versace Henrik).
John David Washington
John David Washington (s. 28. heinäkuuta 1984) on yhdysvaltalainen näyttelijä ja entinen amerikkalaisen jalkapallon pelaaja. Hänet tunnetaan muun muassa rooleistaan sarjassa "Ballers" ja vuoden 2018 elokuvassa "BlacKkKlansman", josta hän sai parhaan miespääosan Golden Globe -ehdokkuuden. Washington on Oscar-palkitun näyttelijän Denzel Washingtonin poika.
Visulahden vahakabinetti
Visulahden vahakabinetti on Suomen ainoa vahakabinetti, joka sijaitsee Mikkelissä huvipuisto Visulahden yhteydessä. Kabinetti tunnetaan hauskoista nukeista.Piirroshahmoja viimeisessä salissa.
Paukkunen
Paukkunen voi tarkoittaa:
Lippumäen uima- ja jäähalli
Lippumäen uima- ja jäähalli sijaitsee Kuopiossa, Petosen kaupunginosassa. Jäähallin puolelta löytyy 25 x 56 metrin kokoinen kaukalo ja 200 henkilön katsomo, sekä neljä pukuhuonetta. Uimahallin puolelta löytyy myös kuntosali.
Nykyisen Lippumäen jäähallin kaukalo on suunniteltu muutettavan sisäliikuntatilaksi, kunnes uusi kahden kaukalon harjoitusjäähalli valmistuu Lippumäen suuremmalle urheilualueelle.
English As She Is Spoke
English As She Is Spoke (portugalink. alkuteos "O novo guia da conversação em portuguez e inglez", Uusi opas keskusteluun portugaliksi ja englanniksi) on vuonna 1855 julkaistu fraasikirja. Kirjan oli tarkoitus toimia oppaana englanninkieliseen keskusteluun portugalin puhujille, mutta se on saanut mainetta lähinnä sisältämästään tahattomasta huumorista, sillä käännökset ovat pääasiassa virheellisiä ja koomisia.
Kirjan kirjoittajaksi mainitaan usein José da Fonseca. Sen kirjoitti kuitenkin Pedro Carolino, joka ei itse osannut englantia. Kirjan pohjana toimi da Fonsecan kirjoittama ranskankielinen fraasikirja portugalin puhujille, jonka ranskankieliset osuudet Carolino käänsi sanakirjan avulla englanniksi. Carolino nimesi ilmeisesti da Fonsecan kirjan toiseksi kirjoittajaksi saadakseen sille lisää uskottavuutta.
Vaikka Carolino oli tarkoittanut "English As She Is Spoken" erityisesti portugalilaisille opiskelijoille, sitä ei koskaan julkaistu Portugalissa. Sen sijaan tieto kirjasta levisi Euroopassa muun muassa kirjallisuuslehtien välityksellä. Lontoon kirjallisuuspiireissä kirjasta tuli pienimuotoinen ilmiö, kun sen sisältämät tahattomat käännösvirheet ja kaksimielisyydet saivat ihmiset kertomaan siitä ystävilleen. Suosio kasvoi lopulta niin suureksi, että "English As She Is Spoke" julkaistiin Englannissa huumorikirjana vuonna 1883 ja Yhdysvalloissa seuraavana vuonna. Yhdysvalloissa julkaistuun painokseen esipuheen kirjoitti Mark Twain, joka sanoi kirjan olevan täydellinen, ainutlaatuinen ja absurdiudessaan jäljittelemätön.
Kirjan sanotaan olleen inspiraationa Monty Python -komediaryhmän kuuluisalle ”Dirty Hungarian Phrasebook” -sketsille.
Kurt Helmudt
Kurt Helmudt (7. joulukuuta 1943 Kööpenhamina – 7. syyskuuta 2018) oli tanskalainen soutaja ja olympiavoittaja.
Helmudt voitti olympiakultaa perämiehettömissä nelikoissa Tokiossa 1964. Hän saavutti samassa veneluokassa MM-pronssia vuonna 1970 ja EM-hopeaa vuonna 1964.
Helmudt kuoli 74-vuotiaana 7. syyskuuta 2018.
Niklas Ylitalo
Niklas Ylitalo (s. 1. helmikuuta 2000 Rauma) on suomalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan oikea laitahyökkääjä. Ylitalo pelannee lähinnä seuran A-nuorissa. Hän laukoo oikealta.
Ylitalo on Rauman Lukon oma kasvatti. Hän voitti kauden 2014–2015 päätteeksi C-nuorten SM-pronssia. Kaudella 2015–2016 Ylitalo toimi Lukon C-nuorten varakapteenina. Hän oli C-nuorten SM-karsinnoissa joukkueensa paras pistemies ja maalintekijä tehoilla 14+11=25. C-nuorten SM-sarjan runkosarjassa Ylitalo oli Lukon paras pistemies ja syöttäjä tehoilla 18+24=42 ja pudotuspeleissä hän jakoi kahdeksalla syöttöpisteellään koko sarjan syöttöpörssin voiton Kärppien Uula Ruikan ja HIFK:n Konsta Hirvosen kanssa.
Kesällä 2018 Ylitalo nousi Lukon SM-liigajoukkueeseen. Hän aloitti kauden 2018–2019 seuran A-nuorissa. Ylitalo teki liigadebyyttinsä 25. lokakuuta 2018 vieraissa JYPiä vastaan, kun Lukolta joutui sivuun mm. Justin Danforth ja Jere Friberg. Hänet merkittiin joukkueen nelosketjun oikeaan laitaan niin ikään myös debyyttikauttaan pelanneiden Jesse Ruotsin ja Mikko Petmanin viereen. Ylitalo sai ottelussa jääaikaa 8.03 minuuttia. Hän keräsi Lukon 7–2-murskatappioon päättyneestä ottelusta teholukeman -2.
Ylitalo on pelannut viisi poikien maaottelua.
Luettelo tunnetuista tubettajista
Luettelo tunnetuista tubettajista sisältää suomalaisia ja ulkomaalaisia tubettajia.
Elisabeth Beskow
Elisabeth Maria Beskow, kirjailijanimi Runa (19. marraskuuta 1870 Tukholma – 17. lokakuuta 1928 Tukholma) oli ruotsalainen kirjailija. Hän oli Gustaf Emanuel Beskowin ja Anna Vilhelmina Emanuelsdotterin tytär sekä Elsa Maartmanin (Beskow) kanssa avioituneen Natanael Beskowin serkku.
Elisabeth opiskeli aluksi Beskowin koulussa ja jatkoi opintojaan Sabbatsbergin sairaalassa ja Sophiakodissa.
Beskow kirjoitti salanimellä "Runa" viisikymmentä romaania ja lastenkertomusta. 1900-luvun alkupuolella hän oli Selma Lagerlöfin jälkeen luetuin ruotsalainen naispuolinen kirjailija. Hänen romaaneilleen oli tunnusomaista uskonnollis-ideologinen elämänkäsitys sekä usein selvä opetus ja rakenne. Teoksissa käsitellään miesten ja naisten tasa-arvoa, vastustetaan eläinkokeita ja ollaan myönteisiä kasvissyönnille.
Hänen kirjojaan on käännetty tanskaksi, suomeksi, ranskaksi, englanniksi, saksaksi ja hollanniksi.
Brasilian kansalliskongressi
Brasilian kansalliskongressi on Brasilian ylin lakia säätävä elin. Se koostuu kahdesta kamarista: senaatista ja edustajainhuoneesta. Senaatissa on kolme edustajaa kustakin 26 osavaltiosta ja kolme pääkaupunkialueesta. Senaattorit valitaan 8 vuodeksi kerrallaan. Alahuoneen eli edustajainhuoneen 513 jäsenen vaalikausi on 4 vuotta.
Oscar Niemeyer suunnitteli kansalliskongressille uuden rakennuksen pääkaupunki Brasíliaan vuonna 1985. Rakennuksessa on kaksi korkeaa tornia, ja niiden vieressä Senaatin sali on kupolin ja alahuoneen sali soppakulhon muotoinen.
Kaarlo Pulkkinen
Kaarlo Adrian Pulkkinen (5. huhtikuuta 1878 Lempäälä – 16. heinäkuuta 1932 Viiala) oli opettaja ja urheiluvaikuttaja.
Kaarlo Pulkkisen vanhemmat olivat ratamestari Ananias Pulkkinen ja Hilda Halkola ja puoliso vuodesta 1910 Hilja Sofia Pasanen (k. 1912). Pulkkinen tuli ylioppilaaksi Hämeenlinnan lyseosta 1898 ja valmistui voimistelunopettajaksi 1902. Hän oli voimistelun vt. kollega Joensuun lyseossa 1898–1899, voimistelun, maantiedon ja terveysopin vt. kollega Kajaanin seminaarissa 1902–1903, voimistelun kollega Porin lyseossa 1904–1905 ja terveysopin opettaja Porin ammattikoulussa 1907–1909. Turun suomalaisen reaalilyseon voimistelun ja terveysopin lehtori hän oli vuodesta 1909 ja Turun teollisuuskoulussa 1918–1919. Sanomalehden toimittajana Porissa Pulkkinen työkenteli 1905–1906. Hän oli SVUL:in Porin piirikerhon perustajia ja puheenjohtaja 1908–1909 ja toimi useiden eri urheiluseurojen johtajana.
Steven Wright
Steven Richard Wright (s. 30. elokuuta 1984 Torrance, Kalifornia, Yhdysvallat) on yhdysvaltalainen baseballpelaaja. Hän pelaa syöttäjänä. Hänen lempinimensä on "Knucksie".
Wright aloitti Major League -uransa huhtikuussa 2013. Hän on edustanut koko ajan Boston Red Soxia. Hänet valittiin American Leaguen tähdistöjoukkueeseen kaudella 2016.
CC Sabathia
Carsten Charles Sabathia (s. 21. heinäkuuta 1980 Vallejo, Kalifornia, Yhdysvallat) on yhdysvaltalainen baseballpelaaja. Hän pelaa syöttäjänä. Hänen lempinimensä on "Dub".
Sabathia aloitti Major League -uransa huhtikuussa 2001. Hän on edustanut Cleveland Indiansia vuosina 2001–2008, Milwaukee Brewersia vuonna 2008 sekä New York Yankeesia vuodesta 2009. Hän kuului World Seriesin voittaneeseen joukkueeseen vuonna 2009. Hänet on palkittu American Leaguen parhaana syöttäjänä Cy Young -palkinnolla kaudella 2007 sekä valittu American Leaguen tähdistöjoukkueeseen vuosina 2003–2004, 2007 sekä 2010–2012.
Kirjepommit Yhdysvalloissa lokakuussa 2018
Kirjepommit Yhdysvalloissa lokakuussa 2018 lähetettiin useille demokraattien tukijoille, jotka ovat vastustaneet Yhdysvaltojen presidentin Donald Trumpin näkemyksiä. Pommit eivät ehtineet aiheuttaa vahinkoa. Niissä ei ollut sytytinmekanismia, mutta niissä oli erittäin herkkää räjähdeainetta.
Pommien lähettäjä oli kiihkeä Trumpin kannattaja, 56-vuotias floridalainen mies, jolla on aiempi rikostausta, muun muassa tuomio pommiuhkauksesta 2001. Hänet otettiin kiinni 27. lokakuuta 2018. Pommeja on löytynyt yhteensä neljätoista.
Pommeja lähetettiin ainakin Barack Obamalle, Hillary Clintonille, George Sorosille, Joe Bidenille, John Brennanille CNN:n osoitteeseen, Robert de Nirolle. ja kongressiedustaja Maxine Waterille. Pommi meni myös kongressiedustaja Debbie Wasserman Schultzille mutta se oli tarkoitettu entiselle oikeusministerille Eric Holderille.
Trump on epäsuorasti syyttänyt kirjepommeista mediaa.
Porvoon Kristuksen kirkastumisen kirkko
Porvoon ortodoksinen kirkko eli Porvoon Kristuksen kirkastumisen kirkko on Porvoossa sijaitseva ortodoksinen kirkkorakennus. Kirkko kuuluu Helsingin ortodoksiseen seurakuntaan. Kirkko rakennettiin vuosina 1980-luvun lopulla ja sen vihki käyttöön Helsingin metropoliitta Tiihon 5. elokuuta 1989. Kirkko on pyhitetty Kristuksen kirkastumisen muistolle. Kirkon suunnittelijana toimi arkkitehti Juhani Sorsa.
Maximus Aquilalainen
Pyhä Maximus Aquilalainen (228? - n. 250) oli diakoni, marttyyri ja pyhimys. Keisari Deciuksen vainojen alettua hän oli yksi ensimmäisistä jotka pidätettiin, joidenkin lähteiden mukaan vapaaehtoisesti. Miestä kidutettiin ja lahjottiin, mutta kidutus oli tehotonta ja lopulta pyhimys heitettiin jyrkänteeltä alas. Hänen muistopäiväänsä vietetään 10. kesäkuuta tai 20. lokakuuta ja hän on Italian Aquilan suojeluspyhimys. Hän eli oletettavasti seuraavien neljän paavin hallintokausien aikana: pyhä Urbanus I (222-230), pyhä Pontain (230-235), pyhä Anterus (235-236) ja pyhä Fabianus (236-250). Keisari Otto I Suuri ja paavi Johannes XII tulivat 10. kesäkuuta 956 kunnioittamaan pyhimyksen reliikkejä.
Sahle-Work Zewde
Sahle-Work Zewde (; s. 21. helmikuuta 1950 Addis Abeba) on etiopialainen diplomaatti. Hänet valittiin Etiopian presidentiksi 25. lokakuuta 2018 ensimmäisenä naisena.
Sahle-Work on työskennellyt Etiopian suurlähettiläänä useissa maissa. Viimeksi ennen presidentiksi valintaa hän oli Yhdistyneiden kansakuntien (YK) alipääsihteerinä ja n erityisedustajana Afrikan unionissa.
Sahle-Work syntyi Addis Abebassa ja kävi siellä myös peruskoulun ja lukion Lycée Guébré-Mariamin kansainvälisessä koulussa. Sen jälkeen hän opiskeli Ranskassa Montpellier'n yliopistossa luonnontieteitä. Hän puhuu sujuvasti amharaa, ranskaa ja englantia.
Sahle-Work oli Yodit Emirun jälkeen toinen nainen, joka nimitettiin Etiopian suurlähettilääksi.
Sahle-Work toimi 1989–1993 Etiopian Senegalin-suurlähettiläänä ja vuosina 1993–2002 Etiopian Djiboutin-suurlähettiläänä ja pysyvänä edustajana IGAD:ssa. Myöhemmin, vuosina 2002–2006 hän toimi Etiopian Ranskan-suurlähettiläänä ja pysyvänä edustajana Unescossa.
Sittemmin Sahle-Work on työskennellyt muissakin korkeissa viroissa, kuten Etiopian pysyvänä edustajana Afrikan unionissa ja ECA:ssa ja Etiopian ulkoasiainministeriön Afrikan asioiden pääjohtajana.
Vuoteen 2011 asti Sahle-Work toimi YK:n pääsihteerin Ban Ki-moonin erityisedustajana ja BINUCA:n johtajana.
Vuonna 2011 Ban nimitti Sahle-Workin YK:n Nairobin-toimiston pääjohtajaksi. Sahle-Workin aikana toimistosta tuli yhä tärkeämpi YK:n keskuspaikka Itä- ja Keski-Afrikassa.
Kesäkuussa 2018 YK:n pääsihteeri António Guterres nimitti Sahle-Workin YK:n alipääsihteeriksi ja erityisedustajakseen Afrikan Unionissa ja YK:n Afrikan unionin -toimiston johtajaksi. Hän oli ensimmäinen kyseisessä virassa ollut nainen.
Sahle-Work nimitettiin Etiopian presidentiksi 25. lokakuuta 2018 ensimmäisenä naisena ja neljäntenä presidenttinä sen jälkeen, kun Etiopiaa johtava poliittinen liittouma EPRDF nousi maassa valtaan. Hän otti epäselvissä olosuhteissa eronneen Mulatu Teshomen paikan, ja hänen odotetaan toimivan virassa kaksi kuuden vuoden kautta. Sahle-Work oli nimityshetkellä ainoa Afrikan naispuolinen valtionpäämies ja keisarinna Zewditun jälkeen ensimmäinen Etiopian valtionpää.